ועדת הכלכלה, כנסת 20, פרוטוקול מספר 727, 2018-04-15 10:30

איתן כבל: בוקר טוב, שבוע טוב, חודש טוב, ובהזדמנות הזו נאמר גם חג שמח, בעזרת השם, לחג, שאנחנו חוגגים אותו השבוע, אחרי יום הזיכרון.

איתן כבל: ברשותכם, התכנסנו כאן לדיון מיוחד בנושא שהוא לחוץ לגורמים הממשלתיים.

איתן כבל: זה תמיד הרי בדקה ה-90 אחרי, כומר ממשלה מקבלת יותר מהארכה; מקבלת גם פנדלים, ואחרי הפנדלים עוד הארכה.

איתן כבל: אז אנחנו כאן כדי להעלות את הנושא.

איתן כבל: על פניו הוא נשמע מעניין.

איתן כבל: אני לא יודע עד כמה יש בו תוכן, אבל לפחות הכותרת מעניינת.

איתן כבל: על סדר-היום: נוסח צו היבוא והיצוא (פיקוח על ייצוא טובין לרפובליקה העממית הדמוקרטית של קוריאה) (תיקון), התשע"ח-2018, דהיינו צפון קוריאה.

איתן כבל: זה הצו הראשון.

איתן כבל: יש לנו היום שלושה צווים.

איתן כבל: ברשותכם, לגבי כל אחד מהצווים אני מבקש לומר, להציג את הדברים – נצא לדרך.

איתן כבל: גברתי מנהלת הוועדה, היועצת המשפטית, דובר, רשמת, נצא לדרך.

<תהילה ורון: שמי תהילה ורון.

<תהילה ורון: אני היועצת המשפטית לתחומים של ייבוא וייצוא במשרד הכלכלה.

איתן כבל: ואין לך קשר אליה.

<תהילה ורון: לא.

<תהילה ורון: אין קשר משפחתי ידוע, חוץ מידידות וחיבה טובה.

<תהילה ורון: אנחנו בעצם הבאנו לאישורכם שלושה צווים היום.

<תהילה ורון: יש פה שני תיקונים לצו הייבוא והייצוא – פיקוח על ייצוא טובין מצפון קוריאה, ויש פה על ייצוא טובין לצפון קוריאה, וצו אחד שהוא חדש, שזה פיקוח על ייבוא טובין מצפון קוריאה.

<תהילה ורון: הצווים האלה הם בעקבות החלטות של מועצת הביטחון של האו"ם, שמדינת ישראל מחויבת לקיים, כדי שלא יוטלו על המדינה סנקציות.

<תהילה ורון: אני חייבת רק לומר בהקשר הזה, שהפעם ממש השתדלנו להביא לכם את הצווים כמה שיותר מוקדם בגלל כל ההתרחשויות בזירה העולמית שאני לא בעלת הסמכות וגם לא צריכה לפרט – כולנו קוראים עיתונים, אז עשינו את המרב שאנו יכולים כדי להביא את זה כמה שיותר מהר, לפחות בהתחשב בזה שבכל זאת צריך למצוא לדברים פרטי מכס, וצריך להכין את הצו.

<תהילה ורון: הצווים הם סוג של העתק-הדבק מההחלטות.

<תהילה ורון: אין שינוי.

<תהילה ורון: כל דבר שהיה שם, העתקנו מההחלטות של מועצת הביטחון.

איתן כבל: האם תוכלי לפרט, אם ידוע לכם, האם מתקיים סחר היום בינינו לבין צפון קוריאה?

<תהילה ורון: לומר גם על הייבוא וגם על הייצוא?

איתן כבל: כן.

<תהילה ורון: טוב.

<תהילה ורון: אתחיל מהייבוא.

<תהילה ורון: בייצוא אעביר את רשות הדיבור לדוד חורי, שהוא המומחה שלנו לייצוא.

איתן כבל: זכור לי...

<תהילה ורון: מהצו הקודם.

<תהילה ורון: ..

<תהילה ורון: אומר לגבי הייבוא.

<תהילה ורון: ברוב פרטי המכס אין בכלל ייבוא.

<תהילה ורון: אדגיש שלא היה עד כה איסור ייבוא.

<תהילה ורון: היתה מגבלה, שכל ייבוא מצפון קוריאה דורש רשיון ייבוא, כלומר בגלל שזו מדינה שאין לנו אתה יחסים דיפלומטיים, היא לא שייכת ל-WTO, אין קשרים מדינתיים, לכן כל ייבוא ממנה, החל מבורג וכלה בעגורן, צריך רשיון ייבוא – לא יכול להיכנס בלי, אלא אם כן זה לא במסגרת חוקית.

<תהילה ורון: במסגרת חוקית חייב רשיון ייבוא.

<תהילה ורון: רוב פרטי המכס - לא היה ייבוא.

<תהילה ורון: יש כמה פרטי מכס שהייבוא היה שולי, קטן מאוד, מספר מועט של רשימונים, גם ערך מאוד קטן.

איתן כבל: כמו מה?

איתן כבל: מעניין אותי למה דווקא רוצים לייבא את זה מצפון קוריאה.

<תהילה ורון: קודם כל אני חייבת לומר - אני מסתמכת על הנתונים של המכס.

<תהילה ורון: אני לא מומחית בנתונים האלה, אבל מצאתי לנכון להביא לכם את זה.

<תהילה ורון: פרטי מכס 84 ו-85 - 84 זה מכונות, ו-85 זה אלקטרוניקה – ממיר, נגיד, או דברים שיש בהם רכיב אלקטרוני.

איתן כבל: תעבירי לנו את זה אחר כך.

איתן כבל: זה מעניין.

<תהילה ורון: אין בעיה.

<תהילה ורון: אני יכולה להעביר לכם את זה כבר עכשיו.

<תהילה ורון: אני חייבת לציין שחלק מפרטי המכס שכתובים כאן, הם לא רלוונטיים, כי כשאני ביקשתי מהמכס, ממחלקת הייבוא – לא מדוד חורי – לעשות לי בדיקה, במועצת הביטחון הם לא מפרטים לנו ברמה של פרטי מכס.

<תהילה ורון: המכס מדבר בפרטי מכס.

<תהילה ורון: אם אין פרט מכס, קשה לו להבדיל בין הדברים.

<תהילה ורון: עשו לי את החיפוש הכי רחב שקיים, שאפילו, נגיד, תיאורטית אסור להביא זהב, אז אפילו אם מישהו מביא, נגיד, כתר לשיניים מזהב, עשו לי גם את פרט המכס הזה.

איתן כבל: מהפעם הקודמת הבנתי שהיה ייצוא זהב.

איתן כבל: חורי, אני זוכר את זה, נכון?

<מרב תורג'מן: הצו הקודם אסר רק על ייצוא.

<תהילה ורון: אולי זו דוגמה רעה, כי עכשיו, למשל, אין ייבוא של זהב, או בכלל של מתכות.

איתן כבל: נתת לי הרצאה, ואני רוצה קצת פיקנטריה.

איתן כבל: אני מנסה להבין, מה האנשים ייבאו בתקופה הזאת.

<תהילה ורון: הדבר היחידי שיחסית בולט כאן זה הנושא שבפרט מכס 85 ו-84 אי-אפשר לדעת בדיוק מה זה.

<תהילה ורון: ב-85 זה פרט מכס של אלקטרוניקה, וב-84 זה של מכונות, אבל אני לא יכולה למקד את זה, כי בעצם צריך ללכת פר רשימון, להיכנס לרשימון.

<תהילה ורון: זה משהו שלנו במשרד הכלכלה אין האפשרות לעשות את זה.

<תהילה ורון: זה רק המכס.

<תהילה ורון: צריך להזמין רשימונים מאחסון, להיכנס פר רשימון, ולראות מה כתוב שם.

<תהילה ורון: זה כל כך מעט – זה לא נגיד, משהו, שאני היום יכולה לומר לך מהניסיון שלי בייבוא: מייבאים הרבה מכוניות.

<תהילה ורון: הייתי נותנת את המידע הזה באהבה, אנחנו לא באים להסתיר.

איתן כבל: זה לא בדיוק המדינה הכי, ואתה אומר לעצמך: מי כבר מצא לנכון ללכת – זה תהליך – אדם צריך ללכת, לבקש אישור ייבוא, צריך ללכת למכס.

איתן כבל: סתם מעניין, כדי לדעת מה אותם פריטים מיוחדים שאנשים.

איתן כבל: ייצוא – יותר ברור.

<תהילה ורון: דוד חורי העלה השערה כלשהי בדרך.

<תהילה ורון: שוב - אני חייבת לומר לפרוטוקול שאנחנו לא יודעים, אבל הוא העלה השערה בדרכנו לכאן.

איתן כבל: נעשה את זה כמקשה אחת.

איתן כבל: אתה תיתן לנו את ההרצאה בעניין הייצוא.

<דוד חורי: שמי חורי דוד, ואני אחראי בהנהלת המכס, רשות המסים, על כל הייצוא במדינת ישראל, הסכמי סחר.

<דוד חורי: אני יכול לומר רק מילה אחת טובה - שבייצוא לא יצא אפילו גרגר אחד ממדינת ישראל, למרות שאגב, הצו נותן אפשרות לייצא תחת רשיון טובין מסוימים, כי כאשר הסדירו את הייצוא, לא רצו לתת לצמרת של אותו שלטון טובין, ואז הגבילו זהב ועוד דברים, אבל יש טובין אחרים שמותר להוציא ברשיון, אבל לשמחתנו, אף אחד במדינת ישראל לא הוציא דבר.

<דוד חורי: כלומר הייצוא סגור ונעול.

<דוד חורי: אומר משהו לגבי הייבוא.

<דוד חורי: ההשערה - יש טעויות של סוכני מכס.

<דוד חורי: בסופו של יום, כל מה שמזינים, זה מה שסוכן המכס מזין.

<דוד חורי: כשהוא בא לבחור קטגוריה, הוא נכנס למחשב, יש צ' קוריאה, ד' קוריאה.

<דוד חורי: אם אתה בודק את זה לעומק, מתברר שסוכן מכס מסוים, טעה.

<דוד חורי: ההערכה שאני בדקתי – אפשר באמת לסתמך על זה שמרבית הייצוא הזה – אגב, זה לא אומר שאסור לייבא; מותר לייבא היום במצב הנוכחי, כל עוד אין רשיונות.

<דוד חורי: עכשיו זה ייכנס, ויהיה מצב שכאשר מישהו ירצה לייבא, יהיה צריך רשיון.

<דוד חורי: עכשיו הצו החדש הזה הוא זה שיגביל, אבל אם אתה שואל אותי, במעשה לא היה ייבוא מצפון קוריאה.

<דוד חורי: אני מאמין שיש שם המון כשלים טכניים.

<דוד חורי: לכן יכול להיות שאנסה למקבילים שלי, שנעשה את הבדיקה היותר יסודית.

איתן כבל: תגיד, מעניין אותי לדעת.

איתן כבל: בבקשה.

<מרב תורג'מן: אמנם היבואנים והיצואנים בחרו לא להגיע לדיון, אז אולי אין חשש, אבל האם הצווים האלה פורסמו לציבור, ובכללם היצואנים והיבואנים, גם אם יש היקף מועט?

<תהילה ורון: להבנתנו, יש שלושה חריגים שמאפשרים לא לפרסם את הצווים – אם זה דחוף, וכאן יכולנו להסתמך במירכאות, על נושא הדחיפות, אבל לא בחרנו בגלל הדחיפות, למרות שכן ניתן לקחת את זה בחשבון, אבל כן הסתכלנו, וראינו שהייבוא ממש זניח.

<תהילה ורון: התייעצנו כל גורמי המקצוע – גם אצלנו וגם במכס.

<תהילה ורון: ראו שהייבוא זניח.

<תהילה ורון: אין לזה השפעה על ציבור היבואנים.

<תהילה ורון: לכן לא מצאנו לנכון לפרסם את זה.

<תהילה ורון: זהו.

איתן כבל: כל הקבוצה הנכבדת הזאת, מאיפה אתם?

<שי מעוז פרידמן: שי פרידמן, אגף משפט, משרד החוץ.

<עומרי לוין: עומרי לוין, אגף משפט, משרד החוץ.

<אורלי חי: אורלי חי, משרד הכלכלה.

<אורי רזניק: אורי רזניק, מתמחה בלשכה המשפטית.

איתן כבל: ברשותכם, מי רוצה להקריא?

איתן כבל: בבקשה.

<תהילה ורון: צו היבוא והיצוא (פיקוח על ייצוא טובין לרפובליקה העממית הדמוקרטית של קוריאה) (תיקון), התשע"ח-2018.

<תהילה ורון: בתוקף סמכותי לפי סעיף 2 לפקודת היבוא והיצוא [נוסח חדש], התשל"ט-1979, ובאישור ועדת הכלכלה של הכנסת לפי סעיף 2(ב) לחוק העונשין התשל"ז-1977 אני מצווה לאמור: תיקון התוספת הראשונה.

<תהילה ורון: בתוספת הראשונה לצו היבוא והיצוא (פיקוח על ייצוא טובין לרפובליקה העממית הדמוקרטית של קוריאה), התשע"ו-2015.

<תהילה ורון: (1) אחרי פרט 5 יבוא: "5א.

<תהילה ורון: דגים;" (2) אחרי פרט 13 יבוא: 13א.

<תהילה ורון: עפרת;".

<מרב תורג'מן: כמובן שהצו נכנס לתיקוף מיום פרסומו ברשומות.

<תהילה ורון: כן, אם לא כתוב משהו אחר בתחילה.

איתן כבל: אבל למה דגים ועופרת?

<תהילה ורון: זה מה שכתוב בהחלטות.

איתן כבל: עשיתם העתק-הדבק, אני מבין.

<תהילה ורון: ממש כך.

<תהילה ורון: אגב, יש לי פה כל ההחלטות, ואני יכולה להקריא, אם תרצו - למרות שזה די משעמם, אבל אני יכולה להקריא.

איתן כבל: למה דגים, למה עופרת?

איתן כבל: לא מעניין אתכם לדעת?

<תהילה ורון: למה הם בחרו דווקא דגים?

<תהילה ורון: אולי משרד החוץ יכול להסביר?

<שי מעוז פרידמן: יש לזה כל מיני הסברים.

<שי מעוז פרידמן: יש סנקציות שממוקדות נגד שכבת האליטה.

איתן כבל: זה אנחנו זוכרים עם הזהב.

<שי מעוז פרידמן: יש סנקציות שממוקדות כנגד תוכניות מסוימות, בעיקר בתחום הצבאי, ויש סנקציות שמיועדות כלפי הכלכלה הצפון קוריאנית.

<שי מעוז פרידמן: דגים, ככל הנראה, נכנס.

איתן כבל: כנראה שרימפסים.

<שי מעוז פרידמן: כן.

<שי מעוז פרידמן: דגים לרבות שבלולים וחלזונות.

<שי מעוז פרידמן: אני מניח שזה מיועד לשכבת האליטה במקרה הזה.

<שי מעוז פרידמן: יש לומר שהסנקציות על צפון קוריאה הן הכי רחבות שמועצת הביטחון אי פעם הטילה על מדינה.

איתן כבל: בסדר.

איתן כבל: אני מעלה להצבעה את הצו.

איתן כבל: בעד הצו – פה אחד

איתן כבל: הצו אושר.

איתן כבל: תודה רבה, הישיבה נעולה.